**LG lægger fundamentet for morgendagens fjernsyn med ThinQ og α (Alfa) processor**

*LG producerer allerede ikoniske OLED-skærme og imponerende SUPER UHD-fjernsyn. Nu rettes fokus mod hjernen i skærmene.*

**København. 3. januar 2018** – Ved CES 2018 vil LG Electronics (LG) hæve baren for fremtidens tv-oplevelse med introduktionen af ThinQ, der er en teknologi til kunstig intelligens (AI), samt en avanceret billedprocessor. Begge teknologier implementeres i de nye OLED og SUPER UHD fjernsyn. ThinQ-teknologien gør det muligt for brugere at implementere hundredvis af stemmekommandoer ved hjælp af LG’s åbne smart-platform samt via tredjeparts AI-tjenester.

Med AI-funktionaliteten i de nye fjernsyn kan LG-kunder tale direkte til fjernbetjeningen for at bruge alle de praktiske funktioner, som en avanceret voice assistent-teknologi kan tilbyde. Et LG ThinQ-fjernsyn fungerer også som hub for dit intelligente hjem og giver adgang til andre smarte enheder såsom robotstøvsugere, klimaanlæg, luftrensere, intelligente pærer, højttalere og mange andre enheder, der kan oprette forbindelse til tv'et via Wi-Fi eller Bluetooth.

Brugere vil opleve yderligere forbedringer af billedkvaliteten i LG’s OLED-fjernsyn med den nyeste α (Alpha) 9 processor; en billedkvalitet der regnes for at være den bedste.

LG Nano Cell SUPER UHD-fjernsyn benytter baggrundsbelysningen Full-Array Local Dimming (FALD), som giver en dybere sort og bedre farver.

**Moderne livsstil gennem intelligens**

LG’s ThinQ giver brugere en forbedret interaktiv oplevelse i alle de nyeste OLED- og SUPER UHD-modeller. Det sker ved at benytte Natural Language Processing (NLP), der giver mulighed for intelligent stemmeaktivering og opkobling til andre enheder. Med en strømlinet installationsproces kan brugere nemt og hurtigt oprette forbindelse til spillekonsoller og eksterne soundbars. Du kan søge efter oplysninger, billeder eller videoer med stemmestyring via tv'ets fjernbetjening, som f.eks. "Vis mig alle de film, denne skuespiller har spillet i" eller "Vis mig yoga-videoer".

LG-fjernsyn med ThinQ understøtter tjenester baseret på Electronic Program Guide (EPG). EPG giver dig information i realtid og mulighed for at skifte til en kanal baseret på din stemmekommando. Du kan eksempelvis instruere fjernsynet til at "søge efter lydsporet til denne film" eller "sluk for fjernsynet, når dette program er overstået" uden at gentage navnet på programmet eller indtaste et bestemt tidspunkt.

**Billedkvalitet tæt på perfektion**

LG’s nye intelligente processor, α (Alpha) 9, giver livagtige billeder med rige farver, skarphed og dybde. Avancerede kortlægningsfunktioner gengiver farverne tættere på det oprindelige indhold. Den forbedrede farvekorrigeringsalgoritme giver mulighed for mere naturlige farver ved at ekspandere farvereferencekoordinaterne syv gange sammenlignet med tidligere. α (Alpha) 9 er udviklet til at understøtte en høj billedfrekvens, hvilket betyder glattere og klarere bevægelsesbilleder ved 120 billeder pr. sekund. Funktionen gengiver hurtigt indhold bedre som for eksempel sport og actionfilm. Et resultat af den nye billedprocessor er, at alle LG’s 2018 OLED-modeller kan vise indhold i maksimal kvalitet.

Et centralt element i α (Alpha) 9 er en 4-trins proces med støjreduktion, hvilket er dobbelt så mange trin som i konventionelle teknikker. Algoritmen giver mulighed for større finesse i støjreduktionen og klare billeder, der ikke påvirkes af distraherende genstande.

**Maksimering af Nano Cell med FALD baggrundsbelysning** **α (Alpha) 7**

Alle LG’s SUPER UHD-modeller fra 2018 vil komme med et væld af teknologiske fordele, herunder forbedret sortniveau, billedgengivelse og skyggedetaljer samt en mere præcis farve fra brede vinkler.

Dette års SUPER UHD-fjernsyn med FALD har også tættere baggrundsbelysningszoner fordelt på skærmen i modsætning til kantbelysning, der placerer baggrundsbelysning på kanterne bag tv-panelet. LG’s teknologi forbedre sortniveauet og billedmål ved uafhængigt at tænde og slukke for individuelle LED-lamper, hvilket eliminerer tab af skyggedetaljer og lysblødninger for øget kontrast og dybde.

**Den bedst mulige 4K HDR-biografoplevelse**

LG’s OLED- og SUPER UHD-fjernsyn fra 2018 understøtter Advanced HDR by Technicolor, der bygger på en arv af at arbejde sammen med de bedste HDR-formater – fra premium Dolby Vision til HDR10 og HLG (Hybrid Log-Gamma) – som alt sammen giver adgang til stor variation af HDR-indhold af høj kvalitet.

At levere et fremragende billede kræver mere end blot dynamiske metadata. Det kræver et økosystem af farvegraderingsværktøjer, det rette indhold, distributionsteknologi og intelligente skærmkortlægningsmotorer. Dolby Vision tilbyder en end-to-end-løsning og findes på alle LG OLED- og SUPER UHD-fjernsyn. LG’s unikke afkodingsproces analyser billeder dynamisk for at sikre den højeste billedkvalitet, mens Dolby Atmos’ objektbaserede surround sound leverer den bedst mulige audiovisuelle oplevelse.

# # #

**Om LG Electronics Home Entertainment**LG Home Entertainment Company (HE) er en ledende global foretagende inden for TV, monitorer, kommercielle skærme, lyd- og videoprodukter, computer og sikkerhedssystemer. LG stræber altid efter at bringe teknologien fremad med fokus på at udvikle produkter med smarte funktioner og stilfuldt design, der opfylder de globale behov hos forbrugeren. LG’s forbrugsprodukter inkluderer CINEMA 3D Smart TV, OLED-TV, IPS-monitorer samt hjemmebiosystem, Blu-ray-afspiller og eksterne lagringsprodukter. LG’s kommercielle B2B-produkter inkluderer digital signatur, hotel TV, videokonferencesystem og IP-overvågningskameraer.